•4203 



ΕΦΗΜΕΡΙΣΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
6 ΑΠΡΙΛΙΟΥ 1990 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

251 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

χειακών και λοιπών Τουριστικών μονάδων σε παραμεθόριες 
περιοχές και την αποκατάσταση ζημιών σε πάγιες εγκατα¬ 
στάσεις επιχειρήσεων και επαγγελματιών που πλήγηκαν από 

του. 7 

_^_ 1 _ 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2098341/144/0025 (1) 


Παροχή της εγγύησης του Δημοσίου προς τα Πιστωτικά Ιδρύματα 
για την κάλυψη ρυθμιζόμενων οφειλών εγγυημένων δανείων που 
έχουν χορηγηθεί για δαπάνες κατασκευής ξενοδοχειακών και 
λοιπών Τουριστικών μονάδων σε παραμεθόριες περιοχές και την 
αποκατάσταση ζημιών σε πάγιες εγκαταστάσεις επιχειρήσεων 
και επαγγελματιών που πλήγηκαν από τους σεισμούς της 

24.2.1981. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967, σε συνδυα¬ 
σμό με τις διατάξεις του Ν. 1266/82 (άρθρο 8). 

2. Τις σχετικές μέχρι σήμερα αποφάσεις του Υπουργού Οικονομι¬ 
κών, με τις οποίες δόθηκε η εγγύηση του Δημοσίου προς τις Εμπορι¬ 
κές Τράπεζες, τις Τράπεζες Επενδύσεων, την ΕΚΤΕ και το Τ.Π. και 
Δ. για τη χορήγηση δανείων: α) προς κάλυψη μέρους των δαπανών 
κατασκευής ξενοδοχειακών μονάδων στις παραμεθόριες περιοχές 


των Νομών Έβρου, Ροδόπης, Ξάνθης, Λέσβου, Χίου, Σάμου και 
Δωδεκανήσου (πλην των νήσων Ρόδου και Κω), και β) την αποκα¬ 
τάσταση ζημιών σε πάγιες εγκαταστάσεις επιχειρήσεων και επαγ¬ 
γελματιών που πλήγηκαν από τους σεισμούς της 24.2.1981. 

3. Την πράξη του Διοικητή της Τράπεζας της Ελλάδος αριθ. 
1620/5.10.89, με την οποία: α) καταργείται η προηγούμενη 
πράξη του αριθ. 1270/1.4.88, και β) καθορίζονται ρυθμίσεις οφει¬ 
λών, ληξιπρόθεσμων ή μη, από πάσης φύσεως δάνεια σε δραχμές ή 
σε συνάλλαγμα και από καταπτώσεις εγγυητικών επιστολών. 

4. Την επιστολή της ΕΚΤΕ αριθ. 12121/13.12.89, με την 
οποία ζητά την επέκταση της αρχικής εγγύησης του Δημοσίου για 
την κάλυψη των οφειλών που θα προκύψουν από τη ρύθμιση αυτή, 
αποφασίζουμε: 

Εγκρίνουμε όπως η εγγύηση του Δημοσίου που έχει δοθεί με τις 
σχετικές μέχρι σήμερα αποφάσεις του Υπουργού των Οικονομικών 
προς τις Εμπορικές Τράπεζες, τις Τράπεζες Επενδύσεων, την ΕΚΤΕ 
και το Τ.Π. και Δ. για τη χορήγηση δανείων: α) προς κάλυψη μέρους 
των δαπανών κατασκευής ξενοδοχειακών μονάδων στις παραμεθό¬ 
ριες περιοχές των Νομών Έβρου, Ροδόπης, Ξάνθης, Λέσβου, Χίου, 
Σάμου και Δωδεκανήσου (πλην των νήσων Ρόδου και Κω), και β) 
την αποκατάσταση ζημιών σε πάγιες εγκαταστάσεις επιχειρήσεων 
και επαγγελματιών που πλήγηκαν από τους σεισμούς της 
24.2.1981, ισχύσει και καλύψει τις οφειλές που θα προκύψουν από 
τη ρύθμιση που θα γίνει σύμφωνα με τα οριζόμενα στην πράξη του 
Διοικητή της Τράπεζας της Ελλάδος αριθ. 1620/5.10.89 και προ¬ 
έρχονται από τα ανωτέρω δάνεια. 

Κατά τα λοιπά ισχύουν οι σχετικές μέχρι σήμερα αποφάσεις παρο- 
χής εγγύησης. 

Η απόφασή μας αριθ. 88450/8133/30.9.88 παύει να ισχύει 
από τη δημοσίευση της παρούσας. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 12 Μαρτίου 1990 

Ο ΥΠΟΥΡΓΟΣ 

Γ. ΑΓΑΠΗΤΟΣ 
-♦- 

Αριθ. 1018430/921/0014/ΠΡΛ 1047 (2) 

Μη είσπραξη διαφοράς Φ.Π.Α. των αλλοδαπών εμπορευμάτων που 

τελωνίζονται στη Δωδεκάνησο με μειωμένο συντελεστή και πα- 

ραδίδονται στη λοιπή Ελλάδα. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 τουΝ. 1642/86 (ΦΕΚ 125/Α - / 

21.8.1986) , όπως αυτές τροποποιήθηκαν και συμπληρώθηκαν με¬ 
ταγενέστερα με το άρθρο 2 του Ν. 1676/86 (ΦΕΚ 204/Α'/ 

29.12.1986) , σύμφωνα με τις οποίες οι ισχύοντες συντελεστές του 
Φόρου Προστιθέμενης Αξίας μειώνονται κατά τριάντα τοις εκατό 
(30%), με εξαίρεση τα αγαθά του παραρτήματος III που μειώνονται 

κατά δεκαπέντε τοις εκατό (15%), εφόσον πρόκειται για αγαθά τα 
οποία κατά το χρόνο γένεσης της φορολογικής υποχρέωσης βρίσκο¬ 
νται στη Δωδεκάνησο και παραδίδονται από υποκείμενο στο φόρο 
που είναι εγκατεστημένος στην περιοχή αυτή, ή για αγαθά που εισά- 
γονται από το εξωτερικό. 

2. Τις διατάξεις του Ν.Δ. 655/1948 (άρθρο 1, παράγρ. 6 - ΦΕΚ 
144/Α"), σύμφωνα με τις οποίες μέχρι της πλήρους επέκτασης στη 
Δωδεκάνησο των εφαρμοζομένων στη λοιπή Ελλάδα φορολογιών 
κατά την εισαγωγή των αλλοδαπών εμπορευμάτων, τα μεταφερό- 
μενα από τη Δωδεκάνησο στη λοιπή Ελλάδα αλλοδαπά εμπορεύ¬ 
ματα υποβάλλονται στην επιπλέον διαφορά μεταξύ των καταβληθέ- 
ντων στην περιοχή αυτή φόρων και εκείνων που ισχύουν στη λοιπή 
Ελλάδα. 

3. Το γεγονός ότι δημιουργήθηκαν στην πράξη προβλήματα 
εφαρμογής ή όχι των διατάξεων του άρθρου 1 παράγρ. 6 του Ν.Δ. 
655/1948 μετά την ισχύ του Ν. 1642/86 «για την εφαρμογή του 
φόρου προστιθέμενης αξίας και άλλες διατάξεις», αποφασίζουμε: 

1. Τα παραδιδόμενα από τη Δωδεκάνησο στην λοιπή Ελλάδα αλ¬ 
λοδαπά εμπορεύματα, που είχαν τελωνισθεί στην περιοχή αυτή με 
μειωμένους συντελεστές Φόρου Προστιθέμενης Αξίας (ΦΠΑ), δεν 
υπόκεινται στην είσπραξη της επιπλέον διαφοράς μεταξύ του αρχικά 
καταβληθέντος ποσού ΦΠΑ και αυτού που ισχύει στη λοιπή Ελλάδα, 
εφόσον κατά το χρόνο παράδοσής των βρίσκονται στη Δωδεκάνησο 
και η παράδοση γίνεται από εγκαταστημένο στην περιοχή αυτή υπο¬ 
κείμενο στο φόρο. 

2. Η ρύθμιση αυτή καταλαμβάνει και τις περιπτώσεις εκείνες που 
δεν έχει εισπραχθεί η επιπλέον διαφορά του Φόρου Προστιθέμενης 
Αξίας, καθώς επίσης και εκείνες για τις οποίες δεν έχουν εκδοθεί 
πρωτόδικες οριστικές δικαστικές αποφάσεις. 

3. Η απόφαση αυτή, η ισχύς της οποίας αρχίζει από 1.3.1990, 
να δημοσιευθεί στην Εφημερίδα της Κυβερνήσεως και να κυρωθεί με 
νόμο. 

Αθήνα, 28 Φεβρουάριου 1990 

Ο ΥΠΟΥΡΓΟΣ 

Γ. ΑΓΑΠΗΤΟΣ 
-♦- 

Αριθ. 1009335/439/0014/ΠΡΛ 1048 (3) 

Επιστροφή του φόρου προστιθέμενης αξίας σε επιχειρήσεις μεταφο¬ 
ρών που έχουν την εγκατάστασή τους στην Αυστρία. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 2, 3, 4, 4α και 5 του άρθρου 
27 και της παραγράφου 3 του άρθρου 58 του Ν. 1642/86 «για την 
εφαρμογή του φόρου προστιθέμενης αξίας και άλλες διατάξεις» 
(ΦΕΚ 125/Α). 

2. Την απόφαση του Υπουργού Οικονομικών Π.4472/3230/ 
3.7.1987 (ΦΕΚ 430/Β*) για την επιστροφή του φόρου προστιθέμε¬ 
νης αξίας, σε υποκείμενο στο φόρο που είναι εγκατεστημένος σε άλλο 
Κράτος-μέλος των Ευρωπαϊκών Κοινοτήτων. 

3. Το αριθ. Π. 7684/2598/21. 12. 1988 έγγραφο του Υπουρ¬ 
γείου Οικονομικών προς τον Εμπορικό Επιτετραμένο της Αυστρίας 
για την Ελλάδα και την Κύπρο καθώς και το αριθ. 04 2164/3-ΐν/ 
4/89/2 απαντητικό έγγραφο του Υπουργείου Οικονομικών της Αυ¬ 
στρίας, από τα οποία προκύπτει ότι οι δύο ενδιαφερόμενες χώρες Ελ¬ 
λάδα και Αυστρία, συμφωνούν, με τον όρο της αμοιβαιότητας, για 
την επιστροφή του φόρου προστιθέμενης αξίας που καταβάλλουν 
στην Ελλάδα οι Αυστριακές επιχειρήσεις μεταφορών και στην Αυ¬ 
στρία οι αντίστοιχες Ελληνικές επιχειρήσεις. 

4. Ότι ο όρος της αμοιβαιότητας πληρούται σύμφωνα με την 
Οδηγία 86/560/ΕΟΚ (Ο.ΐ.Ε. 326 της 21.11.1986) γνωστή ως 
13η Οδηγία ΦΠΑ, εφόσον τυγχάνουν εφαρμογής οι όροι, οι προϋπο¬ 
θέσεις και η διαδικασία της Οδηγίας 79/1072/ΕΟΚ (0.1.Ε. 331 
της 27.12.1979) γνωστής ως 8ης Οδηγίας ΦΠΑ, όπως οι ανω¬ 
τέρω όροι κ.λπ. αναφέρονται στην απόφαση του Υπουργού Οικονομι¬ 
κών Π.4472/3230/3.7.1987. 

5. Την ανάγκη διευκόλυνσης και προώθησης των εργασιών των 
μεταφορικών επιχειρήσεων Ελλάδας και Αυστρίας, αποφασί¬ 
ζουμε: 


1. Επιστρέφεται στις επιχειρήσεις μεταφορών που έχουν την 
εγκατάστασή τους στην Αυστρία ο φόρος προστιθέμενης αξίας, τον 
οποίο κατέβαλαν στην Ελλάδα για κινητά αγαθά που αγόρασαν ή 
για υπηρεσίες που τους παρασχέθηκαν στην Ελλάδα ή για εισαγω¬ 
γές αγαθών που έγιναν σ’ αυτή, εφόσον οι ανωτέρω δαπάνες ενερ- 
γούνται για την πραγματοποίηση στην Ελλάδα των ακόλουθων 
απαλλασσόμενων από το φόρο προστιθέμενης αξίας μεταφορών και 
των στενά συνδεομένων με αυτές βοηθητικών υπηρεσιών: 

α) μεταφορές αγαθών προοριζομένων για εξαγωγή, 
β) μεταφορές αγαθών που τίθενται σε ειδικά καθεστώτα προσωρι¬ 
νής απαλλαγής από το φόρο προστιθέμενης αξίας, και 

γ) μεταφορές εισαγομένων αγαθών μέχρι τον πρώτο τόπο προορι¬ 
σμού στο εσωτερικό της χώρας, εφόσον η αξία των υπηρεσιών αυτών 
συμπεριλαμβάνεται στη φορολογητέα βάση κατά την εισαγωγή. 

2. Για την πραγματοποίηση της επιστροφής που προβλέπεται από 
τις διατάξεις της προηγούμενης παραγράφου, εφαρμόζονται ανά¬ 
λογα οι όροι, οι προϋποθέσεις και η διαδικασία που προβλέπονται 
από τις διατάξεις της απόφασής μας Π.4472/3230/3.7.1987. 

3. Η επιστροφή της παραγράφου 1 καλύπτει φόρο προστιθέμενης 
αξίας που καταβάλλεται στην Ελλάδα από 1ης Ιανουάριου 1990 και 
εφεξής. 

Η απόφαση αυτή, που ισχύει από την 1η Ιανουάριου 1990, να δη- 
μοσιευθεί στην Εφημερίδα της Κυβερνήσεως. 

Αθήνα, 28 Φεβρουάριου 1990 

Ο ΥΠΟΥΡΓΟΣ 

Γ. ΑΓΑΠΗΤΟΣ 

- 4 - · 

Αριθ. 1021109/1036/388/0014/ΠΟΛ 1054 (4) 

Παράταση προθεσμίας υποβολής της εκκαθαριστικής δήλωσης του 
άρθρου 31 παρ. 1 περίπτ. β' του Ν. 1642/1986. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις κατωτέρω διατάξεις του Ν. 1642/1986 «για την εφαρ¬ 
μογή του φόρου προστιθέμενης αξίας και άλλες διατάξεις» (ΦΕΚ 
125/Α'), όπως ισχύουν. 

α) Της περιπτ. β' της παραγρ. 1 του άρθρου 31. 
β) Της παραγρ. 5 του άρθρου 31. 
γ) Της παραγρ. 2 του άρθρου 54. 
δ) Της παραγρ. 3 του άρθρου 58. 

2. Την απόφαση Π.1181/520/ΠΟΛ.57/10.2.88. 

3. Την ανάγκη διευκόλυνσης των υποκειμένων στο φόρο και των 
Δ.Ο.Υ., αποφασίζουμε: 

1. Παρατείνεται μέχρι τις 26 Μαρτίου 1990 η προθεσμία που 
ορίζεται, για την υποβολή της εκκαθαριστικής δήλωσης Φ.Π.Α. του 
έτους 1989 από τις περιπτώσεις α' και β' της παραγράφου 2 της 
Π.1181/520/ΠΟΛ.57/9.2.1988 απόφασής μας, η οποία λήγει 
στις 15 Μαρτίου 1990. 

3. Η απόφασή αυτή να δημοσιευθεί στην Εφημερίδα της Κυβερ¬ 
νήσεως και να κυρωθεί με νόμο. 

Αθήνα, 14 Μαρτίου 1990 

Ο ΥΠΟΥΡΓΟΣ 

Γ. ΑΓΑΠΗΤΟΣ 

-♦- 

Αριθ. 31784/954 (5) 

Για τους τύπους συσκευασίας υγρών τροφίμων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ, 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ, 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 
ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις του άρθρου 1 του Ν. 1338/83 «Εφαρμογή Κοι¬ 
νοτικού Δικαίου» (Α' 34/83) όπως τροποποιήθηκε και συμπληρώ¬ 
θηκε με το άρθρο 6 του Ν. 1440/84 «Συμμετοχή της Ελλάδας στο 
κεφάλαιο, στα αποθεματικά και τις προβλέψεις της Ευρωπαϊκής 

Τράπεζας Επενδύσεων χ.λπ.» (Α' 70/21.5.84). 

2. Τις διατάξεις των άρθρων 23 (παρ. 1) και 24 του Ν. 1558/85 
«Κυβέρνηση και Κυβερνητικά Όργανα» (Α' 137/85) και των άρ¬ 
θρων 9 και 13 του π. δ/τος 437/1985 «Καθορισμός και ανακατα¬ 
νομή των αρμοδιοτήτων των Υπουργείων» (Α' 157/1985). 

3. Τις διατάξεις του άρθρου 13 (παρ. 1), του Ν. 1650/86 «Για 
την προστασία του Περιβάλλοντος» (Α' 160/86). 

4. Τις διατάξεις του Ν. 1515/85 «Ρυθμιστικό σχέδιο και πρό¬ 
γραμμα προστασίας του περιβάλλοντος της ευρύτερης περιοχής της 
Αθήνας (Α’ 18/85) και του Ν. 1561/85 «Ρυθμιστικό σχέδιο και 
πρόγραμμα προστασίας περιβάλλοντος της ευρύτερης περιοχής της 
Θεσσαλονίκης και άλλες διατάξεις» (Α' 148/85) και ειδικότερα τις 
διατάξεις των άρθρων 11 παρ. 2, 3 και 12 και των άρθρων 13 των 
νόμων αυτών όπως τα τελευταία τροποποιήθηκαν και συμπληρώθη¬ 
καν με τις διατάξεις του άρθρου 31 παρ. 6 και 7 του Ν. 1650/86. 

5. Την οδηγία 85/339/ΕΟΚ του Συμβουλίου της 27ης Ιουνίου 
1985 των Ευρωπαϊκών Κοινοτήτων «Για τις συσκευασίες υγρών 
τροφίμων. 

6. Την υπ’ αριθμ. 49541/1424/1986 απόφαση «Στερεά από¬ 
βλητα σε συμμόρφωση με την οδηγία 74/442/ΕΟΚ του Συμβου¬ 
λίου της 15ης Ιουλίου 1975 των Ευρωπαϊκών Κοινοτήτων» (Β' 
444/86). 

7. Την υπ’ αριθμ. 59388/3363/1988 απόφαση «Τρόπος, όρ¬ 
γανα και διαδικασία επιβολής και είσπραξης των διοικητικών προ¬ 
στίμων του άρθρου 30 του Ν. 1650/86» (Β' 638/88), αποφασί¬ 
ζουμε: 

Άρθρο 1 
Σκοπός 

Με αυτή την Υπουργική απόφαση αποσκοπεϊται η εφαρμογή των 
διατάξεων του άρθρου 13 (παρ. 1) του Ν. 1650/86 καθώς και η 
συμμόρφωση με τις διατάξεις της οδηγίας 85/339/ΕΟΚ του Συμ¬ 
βουλίου των Ευρωπαϊκών Κοινοτήτων της 27ης Ιουνίου 1985 «Για 
τις συσκευασίες υγρών τροφίμων» που έχει δημοσιευθεί στην Ελλη¬ 
νική γλώσσα στην επίσημη Εφημερίδα των Ευρωπαϊκών Κοινοτή¬ 
των (ΕΕ ί 176/18/6.7.85), ώστε να περιορισθούν οι δυσμενείς 
επιπτώσεις στο περιβάλλον από τις συσκευασίες υγρών τροφίμων 
στον τομέα της παραγωγής, της εμπορίας, της χρήσης, της ανακύ¬ 
κλωσης και της επαναπλήρωσής τους καθώς και στον τομέα της 
διάθεσης των μεταχειρισμένων συσκευασιών και να προωθηθεί η 
ελάττωση της κατανάλωσης ενέργειας και πρώτων υλών. 

Άρθρο 2 
Έννοια όρων 

Για την εφαρμογή της παρούσας απόφασης νοούνται ως: 

α) «υγρά τρόφιμα»: τα υγρά τρόφιμα που περιλαμβάνονται στο 
παράρτημα I του άρθρου 7 της παρούσας. 

β) «συσκευασίες»: οι φιάλες, τα κουτιά, οι πλατύστομες φιάλες, τα 
χαρτονένια κουτιά ή κάθε άλλου είδους κλειστή συσκευασία (εκτός 
από τα βαρέλια και τα βυτία) που περιέχουν υγρό τρόφιμο και είναι 
από γυαλί, μέταλλο, πλαστικό, χαρτί ή οποιοδήποτε άλλο υλικό. 

γ) «επαναπληρώσιμες συσκευασίες» οι συσκευασίες που προορίζο¬ 
νται να επιστραφούν και να επαναχρησιμοποιηθούν μετά τη χρήση 
τους. 

δ) «σύστημα επιστρεφόμενων συσκευασιών»: το σύστημα σύμ¬ 
φωνα με το οποίο ο αγοραστής καταβάλλει στον πωλητή χρηματικό 
ποσό που του επιστρέφεται κατά την επιστροφή της συσκευασίας. 

ε) «ανακύκλωση των συσκευασιών»: η παραγωγή νέων συσκευα¬ 
σιών ή άλλων προϊόντων από μεταχειρισμένες συσκευασίες καθώς 
και η χρησιμοποίησή τους ως καύσιμη ύλη. 

Άρθρο 3 

Κατάρτιση προγραμμάτων 

1. Η αρμόδια Δ/νση του Υπουργείου Περιβάλλοντος, Χωροτα¬ 
ξίας και Δημοσίων Έργων επισπεύδει την εκπόνηση προγραμμάτων 
σε συνεργασία με τα συναρμόδια Υπουργεία, για την ελάττωση του 


βάρους ή και του όγκου των συσκευασιών υγρών τροφίμων που πε- 
ριέχονται στα προς οριστική διάθεση οικιακά απορρίμματα. 

2. Στα πλαίσια των προγραμμάτων γίνεται εκτίμηση των επι¬ 
πτώσεων των προβλεπομένων δράσεων (παραγωγή, εμπορία, 
χρήση, ανακύκλωση, επαναπλήρωση και διάθεση) στην κατανά¬ 
λωση ενέργειας ώστε να επιτυγχάνεται η κατά το δυνατόν ελάττωσή 

της· 

3. Τα προγράμματα αναθεωρούνται και αναπροσαρμόζονται του¬ 
λάχιστον ανά τετραετία λαμβάνοντας υποψη την τεχνολογική πρό¬ 
οδο και την εξέλιξη των οικονομικών συνθηκών και ανακοινώνονται 
στην Επιτροπή Ευρωπαϊκών Κοινοτήτων. 

Άρθρο 4 
Μέτρα 

Στα πλαίσια υλοποίησης των προγραμμάτων που αναφέρονται 
στο άρθρο 3 της παρούσας: 

1. Το Υπουργείο Περιβάλλοντος, Χωροταξίας και Δημοσίων Έρ¬ 
γων σε συνεργασία με τα συναρμόδια Υπουργεία και την Κεντρική 
Ένωση Δήμων και Κοινοτήτων (ΚΕΔΚΕ) λαμβάνουν τα κατάλληλα 
μέτρα: 

α) για τη βελτίωση της διαπαιδαγώγησης των καταναλωτών 
αναφορικά με την σκοπιμότητα της χρήσης των επαναπληρώσιμων 
συσκευασιών, και της ανακύκλωσης των συσκευασιών και της διάθε¬ 
σης των απορριμμάτων των συσκευασιών που περιέχονται στα οι¬ 
κιακά απόβλητα. 

β) για την προώθηση της τεχνικής τελειοποίησης και διάθεσης 
στην αγορά νέων τύπων συσκευασιών, με σκοπό να ελαττωθεί η κα¬ 
τανάλωση πρώτων υλών, να διευκολυνθεί η ανακύκλωση και η ορι¬ 
στική διάθεση των απορριπτόμενων συσκευασιών και να επιτευχθεί 
συνολική εξοικονόμηση ενέργειας. 

γ) για την αύξηση όσο το δυνατόν περισσότερο του ποσοστού των 
επαναπληρούμενων ή και των ανακυκλούμενων συσκευασιών, κα¬ 
θώς και τη μείωση του ποσοστού μη ανακυκλούμενων ή μη επανα¬ 
πληρώσιμων συσκευασιών όταν υπάρχουν οι κατάλληλες συνθήκες 
βιομηχανικής δραστηριότητας και αγοράς. 

2. Με κοινές αποφάσεις των Υπουργών Περιβάλλοντος, Χωροτα¬ 
ξίας και Δημοσίων Έργων και του κατά περίπτωση αρμόδιου 
Υπουργού και σύμφωνη γνώμη της ΚΕΔΚΕ λαμβάνονται τα κατάλ¬ 
ληλα μέτρα ώστε: 

α) Για τις μη επαναπληρώσιμες συσκευασίες και εφόσον είναι οι¬ 
κονομικά εφικτό: 

- να προωθείται η χωριστή κατά είδος περισσυλογή των συ¬ 
σκευασιών, 

- να αναπτύσσονται αποτελεσματικές μέθοδοι διαλογής των συ¬ 
σκευασιών από τα οικιακά απόβλητα, 

- να διευρύνεται η αγορά διάθεσης των υλικών που ανακτώνται 
από τις συσκευασίες. 

β) Για τις επαναπληρώσιμες συσκευασίες να διευκολύνεται η επα¬ 
ναπλήρωση ή και η ανακύκλωση των συσκευασιών υγρών τροφί¬ 
μων, με πρόσθετα μέτρα πέραν αυτών που ορίζονται στο άρθρο 5 της 
παρούσας απόφασης. 

3. Ως προς τα μέτρα που λαμβάνονται σύμφωνα με τις προηγού¬ 
μενες παραγράφους, πρέπει να δίδεται ιδιαίτερη έμφαση: 

α) στους όρους υγιεινής συμπεριλαμβανομένων των στοιχείων 
που έχουν σχέση με τα τεχνικά χαρακτηριστικά του χρησιμοποιού¬ 
μενου υλικού, 

β) στους απαιτούμενους όρους ασφάλειας και 

γ) στα δικαιώματα βιομηχανικής και εμπορικής ιδιοκτησίας. 

4. Κάθε τέσσερα χρόνια και για πρώτη φορά τον Ιούνιο 1989 το 
Υπουργείο Περιβάλλοντος, Χωροταξίας και Δημοσίων Έργων σε 
συνεργασία με τα συναρμόδια Υπουργεία αποστέλλει έκθεση στην 
Επιτροπή Ε.Κ. που καταρτίζεται σύμφωνα με το Παράρτημα II του 
άρθρου 7 της παρούσας απόφασης για τα μέτρα που έχουν ληφθεί 

στην Ελληνική Επικράτεια δυνάμει των προγραμμάτων του άρθρου 
3 και τα αποτελέσματα που επιτεύχθηκαν. 

Άρθρο 5 

Νέες επαναπληρώσιμες συσκευασίες 

1. Στις νέες επαναπληρώσιμες συσκευασίες που διατίθενται προς 
πώληση δηλώνεται εμφανώς είτε πάνω στην ίδια τη συσκευασία είτε 
στην ετικέττα, ότι πρόκειται για συσκευασία που μπορεί να επανα- 
χρησιμοποιηθεί. Η ένδειξη πρέπει να είναι ευδιάκριτη, ευανάγνω¬ 
στη, να μη φθείρεται εύκολα και να παραμένει και μετά το άνοιγμα 
της συσκευασίας. 

Η υποχρέωση αυτή δεν εφαρμόζεται μέχρι την 27η Ιουνίου 1995 
για τις υάλινες επαναπληρώσιμες φιάλες που φέρουν ανεξίτηλες εν¬ 
δείξεις. 

2. Σε περίπτωση που στην πώληση υγρών τροφίμων έχει καθιε¬ 
ρωθεί σύστημα επιστροφής των υάλινων φιαλών, οι συσκευασίες δεν 
είναι απαραίτητο να φέρουν ένδειξη ότι είναι επαναπληρώσιμες. Πρέ¬ 
πει όμως ο καταναλωτής να ενημερώνεται σαφώς για το ύψος του 
επιστρεφόμενου ποσού. 

Άρθρο 6 


4. Φυσικό μεταλλικό νερό, νερό πηγής, αεριούχο νερό και επιτρα¬ 
πέζιο νερό 

5. Αναψυκτικά ποτά χωρίς οινόπνευμα 

6. Ζύθοι, συμπεριλαμβανομένου του ζύθου που δεν περιέχει οινό¬ 
πνευμα 

7. Οίνοι από νωπά σταφύλια, γλεύκος από νωπά σταφύλια, του 
οποίου η ζύμωση ανεστάλη με την προσθήκη (αλκοόλης 

8. Βερμούτ και άλλοι οίνοι από νωπά σταφύλια παρασκευασμένοι 
με τη βοήθεια αρωματικών φυτών ή υλών 

9. Μηλίτης, απίτης, υδρομέλι και άλλα ζυμωθέντα ποτά 

10. Μη μετουσιωμένη αιθυλική αλκοόλη με αλκοολικό τίτλο λιγό¬ 
τερο από 80% νοί. Αποστάγματα, ηδύποτα και άλλα οινοπνευ¬ 
ματώδη ποτά. Σύνθετα αλκοολούχα παρασκευάσματα για την 
παρασκευή ποτών 

11. Όξος εκ ζυμώσεως και αραιό συνθετικό οξικό οξύ( α ) 


ΠΑΡΑΡΤΗΜΑ II 

ΚΑΤΕΥΘΥΝΤΗΡΙΕΣ ΓΡΑΜΜΕΣ ΓΙΑ ΤΙΣ ΕΚΘΕΣΕΙΣ 
ΠΟΤ ΠΡΕΠΕΙ ΝΑ ΑΠΕΥΘΥΝΟΝΤΑΙ 
ΣΤΗΝ ΕΠΙΤΡΟΠΗ ΣΥΜΦΩΝΑ ΜΕ ΤΟ ΑΡΘΡΟ 6 


Κυρώσεις 

1. Σε οποιονδήποτε γίνεται αίτιος παράβασης των διατάξεων της 
παρούσας απόφασης με πράξη ή παράλειψη επιβάλλονται οι ποινι¬ 
κές, αστικές και διοικητικές κυρώσεις που προβλέπονται στα άρθρα 
28, 29 και 30 του Ν. 1650/86. 

2. Ειδικότερα για την επιβολή διοικητικών κυρώσεων στις περιο¬ 
χές των ρυθμιστικών σχεδίων Αθήνας και Θεσσαλονίκης εφαρμόζο¬ 
νται οι διατάξεις του άρθρου 13 του Ν. 1515/85 και του άρθρου 13 
του Ν. 1561/85 όπως τροποποιήθηκαν και συμπληρώθηκαν με το 
άρθρο 31 παρ. 6 και 7 αντίστοιχα του Ν. 1650/86. 

3. Οι παραπάνω κυρώσεις των προηγούμενων παραγράφων επι¬ 
βάλλονται ανεξάρτητα από τις κυρώσεις που προβλέπονται σε άλλες 
διατάξεις της κείμενης νομοθεσίας. 

Άρθρο 7 

Προσαρτώνται και αποτελούν αναπόσπαστο μέρος της παρούσας 
τα Παραρτήματα I και II της Οδηγίας 85/339/ΕΟΚ. 

Άρθρο 8 

Κάθε διάταξη που αντίκειται στην παρούσα απόφαση καταργείται. 

Άρθρο 9 

Η ισχύς της παρούσας απόφασης αρχίζει 2 μήνες από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευτεί στην Εφημερίδα της Κυβερνήσειυς. 

Αθήνα, 21 Μαρτίου 1990 

ΟΙ ΥΠΟΥΡΓΟΙ 


ΕΣΩΤΕΡΙΚΟΝ 

ΘΕΟΔΩΡΟΣ ΚΑΤΡΙΒΑΝΟΣ 


ΕΘΝΙΚΗΣ ΟΙΚΟΝΟΜΙΑΣ 

Γ. ΚΟΝΤΟΓΕΩΡΓΗΣ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΚΩΝ. ΛΙΑΣΚΑΣ 


ΒΙΟΜΗΧΑΝΙΑΣ, ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

Π. ΣΑΚΕΛΛΑΡΙΔΗΣ 


ΕΜΠΟΡΙΟΥ 

θ. ΓΚΑΜΑΛΕΤΣΟΣ 


ΠΑΡΑΡΤΗΜΑ I 

ΥΓΡΑ ΤΡΟΦΙΜΑ ΣΤΑ ΟΠΟΙΑ ΑΝΑΦΕΡΕΤΑΙ ΤΟ ΑΡΘΡΟ 2 

1. Γόλα και υγρά γαλακτοκομικά προϊόντα, ακόμα και αρωματι¬ 
σμένα, εκτός από το γιαούρτι και το κεφίρ 

2. Βρώσιμα έλαια(') 

3. Χυμοί οπωρών ή λαχανικών, καθώς και νέκταρ οπωρών 


(') Οι περισσότερες συσκευασίες ελαίου και όξους δεν προσφέρονται για επανα- 
πλήρωση, αλλά συχνά προσφέρονται για ανακύκλωση. 


Εφόσον είναι δυνατό, η ενημέρωση της Επιτροπής, σύμφωνα με 
το άρθρο 6, αφορά ιδίως: 

- την ποσότητα των υγρών τροφίμων που εμφιαλώθηκαν, χωριστά 
για κάθε είδος και την χρησιμοποιηθείσα συσκευασία, 

- την ποσότητα των συσκευασιών που επαναχρησιμοποιήθηκαν και 
ανακυκλώθηκαν, χωριστά κατά κατηγορία υλικού συσκευα¬ 
σίας, 

- την ποσότητα των συσκευασιών που δεν επαναχρησιμοποιήθηκαν 
ούτε ανακυκλώθηκαν, χωριστά κατά κατηγορία υλικού συσκευα 
αίας, 

- στοιχεία σχετικά με την κατανάλωση ενέργειας κατά την κατα¬ 
σκευή και χρησιμοποίηση των συσκευασιών, 

- περιγραφή των μεθόδων που εφαρμόστηκαν για τη συλλογή και 
επεξεργασία των πληροφοριών. 

- ♦ - 

Αριθ. 541 (6) 

Ίδρυση και λειτουργία Εκκλησιαστικού Ιδρύματος της Ιεράς Αρχιε¬ 
πισκοπής Αθηνών στην Ενορία Αγίου Θεράποντος - Ζωγράφου 
με την επωνυμία «ΣΤΕΓΗ ΓΕΡΟΝΤΩΝ ΤΟΥ ΙΕΡΟΥ ΝΑΟΥ 
ΑΓΙΟΥ ΘΕΡΑΠΟΝΤΟΣ - ΖΩΓΡΑΦΟΥ» και κανονισμός λει¬ 
τουργίας του. 

Ο ΑΡΧΙΕΠΙΣΚΟΠΟΣ ΑΘΗΝΩΝ 
ΚΑΙ ΠΑΣΗΣ ΕΛΛΑΔΟΣ 

Έχοντες υπ’ όψιν: 

1. Τας ιεράς ημών υποχρεώσεις προς το χριστεπώνυμου πλή¬ 
ρωμα της Εκκλησίας, ως ποιμενάρχου, ιδίως δε προς τους εγκατα- 
λελειμένους γέροντας και γραίας της Ιεράς ημών Αρχιεπισκοπής. 

2. Τους θείους και ιερούς κανόνας, οίτινες επιβάλλουν εις τον Επί¬ 
σκοπον να μεριμνά δια τους πτωχούς, απόρους και γέροντας. 

3. Το άρθρον 20 παράγρ. 2 του υπ’ αριθ. 1/1969 της Δ.Ι.Σ. 
«περί οργανισμού διοικήσεως των Εκκλησιαστικών σωμάτων και 
οργάνων». 

4. Τας διατάξεις των άρθρων 1 παράγρ. 4, 29 και 67 του Ν. 
590/1977 «περί Καταστατικού Χάρτου της Εκκλησίας της Ελλά¬ 
δος», αποφασίζομεν: 

1. Την ίδρυσιν και λειτουργίαν Εκκλησιαστικού Ιδρύματος της Ιε¬ 
ράς ημών Αρχιεπισκοπής εις την Ενορίαν Αγίου Θεράποντος - Ζω¬ 
γράφου υπό την επωνυμίαν «ΣΤΕΓΗ ΓΕΡΟΝΤΩΝ ΤΟΥ ΙΕΡΟΥ 
ΝΑΟΥ ΑΓΙΟΥ ΘΕΡΑΠΟΝΤΟΣ - ΖΩΓΡΑΦΟΥ» υπαγόμενου εις το 
Ενοριακόν Φιλόπτωχου Ταμείου - ΚΕΑ του Ιερού Ναού με έδραν τον 
Δήμον Ζωγράφου. Σκοπός του Εκκλησιαστικού τούτου Ιδρύματος 
θα είναι η περίθαλψις των γερόντων της ομωνύμου ενορίας. Το 
Ίδρυμα στεγάζεται εις ιδιόκτητον κτίριον, ανοικοδομηθέν υπό του 
Ενοριακού Φιλοπτώχου Ταμείου (Ε.Φ.Τ.) του ιερού Ναού Αγίου Θε¬ 
ράποντος Ζωγράφου, επί οικοπέδου δωρηθέντος υπό του ζεύγους I. 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Λεκανίδου-Φλωροπούλου δια τον σκοπόν αυτόν. 

2. Τα σχετικά με την διοΐκησιν, τον σκοπόν, την λειτουργίαν και 
την διαχείρισιν του ιδρύματος ρυθμίζονται από τον κατωτέρω Κανο¬ 
νισμόν. 

Η παρούσα να δημοσιευθή εις την Εφημερίδα της Κυβερνήσεως 
και το επίσημον δημοσιογραφικόν όργανον της Εκκλησίας της Ελλά¬ 
δος «ΕΚΚΛΗΣΙΑ». 

Εν Αθήναις τη 28η Φεβρουάριου 1990 
Ο Αρχιεπίσκοπος 

ή Ο Αθηνών και πάσης Ελλάδος ΣΕΡΑΦΕΙΜ 


ΑΡΧΙΕΠΙΣΚΟΠΗ ΑΘΗΝΩΝ 

ΚΑΝΟΝΙΣΜΟΣ 

ΔΙΟΙΚΗΣΕΩΣ, ΑΙΑΧΕΙΡΙΣΕΩΣ ΚΑΙ ΛΕΙΤΟΥΡΓΙΑΣ 
ΤΟΥ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 
«ΣΤΕΓΗ ΓΕΡΟΝΤΩΝ ΙΕΡΟΥ ΝΑΟΥ ΑΓΙΟΥ ΘΕΡΑΠΟΝΤΟΣ- 

ΖΩΓΡΑΦΟΥ» ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ 

Άρθρον 1 

Εις την περιφέρειαν της Ιεράς Αρχιεπισκοπής Αθηνών, συνιστάται 
Εκκλησιαστικόν Ίδρυμα με την επωνυμίαν «ΣΤΕΓΗ ΓΕΡΟΝΤΩΝ 
ΙΕΡΟΥ ΝΑΟΥ ΑΓΙΟΥ ΘΕΡΑΠΟΝΤΟΣ-ΖΩΓΡΑΦΟΥ» υπαγόμε- 
νον εις το Ενοριακόν Φιλόπτωχον Ταμείον - Κ,Ε.Α. του Ιερού Ναού, 
με έδραν τον Δήμον Ζωγράφου. 

Άρθρον 2 

Σκοπός του Ιδρύματος είναι η περίθαλψις των εγκαταλελειμένων 
γερόντων. Γίνονται δεκτοί γέροντες άνδρες και γυναίκες, προερχό¬ 
μενοι κατά προτίμησιν εκ της ενορίας Αγ. Θεράποντος Ζωγράφου 
και κατά δεύτερον λόγον εκ των άλλων ενοριών της Ιεράς Αρχιεπι¬ 
σκοπής και εάν υπάρχουν κεναί θέσεις και εκ της υπολοίπου Ελλά¬ 
δος. 

Άρθρον 3 

Το ίδρυμα διοικείται υπό του Διοικητικού Συμβουλίου του Ε.Φ.Τ. 
του Ναού. Η θητεία τούτου είναι όση και η θητεία του Δ.Σ. του 
Ε.Φ.Τ. Το αξίωμα των μελών του Δ.Σ. είναι τιμητικόν και άμισθον. 

Άρθρον 4 

Το Δ.Σ. του Ιδρύματος αποφασίζει επί πάσης υποθέσεως αφορώ- 
σης εις την διοργάνωσιν και λειτουργίαν του Ιδρύματος, ως και εις 
την διαχείρισιν της περιουσίας τούτου. 

Άρθρον 5 

Το Συμβούλων ευρίσκεται εν απαρτία όταν παρίστανται τα ήμισυ 
συν ένα των μελών του και εφόσον κληθούν ταύτα νομίμως. 

Άρθρον 6 

Αντιπρόεδρος, Γραμματεύς και Ταμίας του Δ.Σ. είναι ο Αντιπρόε¬ 
δρος, Γραμματεύς και Ταμίας του Δ.Σ. του Ε.Φ.Τ. του Ναού. 

Άρθρον 7 

Ο Πρόεδρος εκπροσωπεί το Ίδρυμα εις όλας τας εννόμους αυτού 
σχέσεις και εις πάσαν άλλην αρχήν, υπογράφει δε παν έγγραφον. 

Άρθρον 8 

Όταν κωλύεται ο Πρόεδρος αναπληρώνεται υπό του Αντιπροέ¬ 
δρου, όστις είναι πάντοτε το ανδρώον μέλος του Συμβουλίου, που εί¬ 
ναι και εκπρόσωπος του Εκκλησιαστικού Συμβουλίου του Ναού εις 
το Δ.Σ. του Ε.Φ.Τ. 

Άρθρον 9 

Ο Ταμίας διαχειρίζεται την περιουσίαν του Ιδρύματος. Τα χρή¬ 
ματα κατατίθενται εις Τράπεζαν ή Ταχυδρομικόν Ταμιευτήριον. Το 
ποσόν το οποίον πρέπει να έχη εις χείρας του ο Ταμίας, καθορίζεται 


από το Δ.Σ. Αναλήψεις χρημάτων γίνονται με απόφασιν του Δ.Σ. 
εγκρινομένην υπό του Γενικού Φιλοπτώχου Ταμείου της Ιεράς Αρ¬ 
χιεπισκοπής Αθηνών. 

Άρθρον 10 

Ο Γραμματεύς τηρεί τα πρακτικά του Συμβουλίου, καθώς και 
όλα τα βιβλία του Ιδρύματος. 

Άρθρον 11 

Το Δ. Συμβούλων συντάσσει τον Προϋπολογισμόν και τον Απολο¬ 
γισμόν του Ιδρύματος, τον οποίον εντάσσει εις ίδιον κεφάλαιον και 
άρθρον εις τον Προϋπολογισμόν και Απολογισμόν του Ε.Φ. Ταμείου 
του Ναού. Αποστέλλει δε αυτούς προς έγκρισιν εις το Γενικόν Φιλό¬ 
πτωχον Ταμείον της Ιεράς Αρχιεπισκοπής. 

Άρθρον 12 

Πόροι του Ιδρύματος είναι: 

1. Προαιρετικαί εισφοραί και δωρεαί. Προαιρετικάς εισφοράς δύ- 
νανται να προσφέρουν εις το Ίδρυμα και όσοι εκ των τροφίμων τού¬ 
του έχουν οικονομικήν ευχέρειαν προς αντιμετώπισιν των εξόδων 
του Ιδρύματος. 

2. Προϊόν εκ δίσκων που περιφέρονται εις τους I. Ναούς της Ιεράς 
Αρχιεπισκοπής κατ’ εντολήν του Γ ενικού Φιλοπτώχου Ταμείου αυ¬ 
τής. 

3. Τυχόν βοήθεια του Κράτους, του Δήμου Ζωγράφου και 
Ν.Π.Δ.Δ. 

4. Ποσά εκ πάσης άλλης νομίμου πηγής. 

5. Τόκοι εκ κεφαλαίων. 

Άρθρον 13 

Δια την καλυτέραν λειτουργίαν του Ιδρύματος συνιστώνται αι κά¬ 
τωθι θέσεις προσωπικού: 

1. Διευθυντού ή Διευθύντριας. 

2. Τρεις θέσεις υπηρετικού προσωπικού. 

3. Οιαδήποτε άλλη θέσις απαραίτητος δια την λειτουργίαν του 
Ιδρύματος ήτις θα συνιστάται κατόπιν αποφάσεως του Διοικητικού 
Συμβουλίου τούτου. Τας θέσεις αυτάς καταλαμβάνουν ιεραποστο¬ 
λικά πρόσωπα τα οποία προσφέρουν τας υπηρεσίας των ανιδιοτελώς. 
Εις περίπτωσιν καθ’ ην δεν υπάρχουν ιεραποστολικά πρόσωπα, 
προσλαμβάνονται με απόφασιν του Δ. Συμβουλίου πρόσωπα με αντι¬ 
μισθίαν. 

Άρθρον 14 

Το Ίδρυμα θα έχη σφραγίδα την του Ε.Φ.Τ. του Ιερού Ναού. 

Άρθρον 15 

Παν θέμα που ανακύπτει κατά την εφαρμογήν του παρόντος και 
δεν προβλέπεται ρητώς από τον Κανονισμόν, ρυθμίζονται με απόφα- 
σιν του Δ. Συμβουλίου. 

Άρθρον 16 

Εις περίπτωσιν διαλύσεως του Ιδρύματος η κινητή και ακίνητος 
περιουσία τούτου περιέρχεται εις την περιουσίαν του Ενοριακού Φι- 
λοπτώχου Ταμείου του Ιερού Ναού (Ε.Φ.Τ.), το οποίον δύναται να 
διαθέτη αυτήν δι’ οιανδήποτε ανάγκην καλυπτομένην υπ’ αυτού κα¬ 
τόπιν αποφάσεως του Δ. Συμβουλίου και έγκρισιν του Γενικού Φιλό¬ 
πτωχου Ταμείου της Ιεράς Αρχιεπισκοπής Αθηνών. 

Άρθρον 17 

Το Ίδρυμα εορτάζει κατά την εορτήν του Αγίου θεράποντος, ήτοι 
την 14ην Μαΐου. 

Άρθρον 18 

Η ισχύς του παρόντος άρχεται από της δημοσιεύσεως εις την 
Εφημερίδα της Κυβερνήσεως. 

Η παρούσα πράξις να δημοσιευθή εις την Εφημερίδα της Κυβερ- 
νήσεως χαι εις το επίσημον δημοσιογραφικόν όργανον της Εκκλη¬ 
σίας της Ελλάδος «ΕΚΚΛΗΣΙΑ». 

Εν Αθήναις τη 28η Φεβρουάριου 1990 
Ο Αρχιεπίσκοπος 

ΐ Ο Αθηνών και πάσης Ελλάδος ΣΕΡΑΦΕΙΜ 
-♦- 

( 1 ) 

Ίδρυση και λειτουργία στην περιοχή Μάκρης Αλεξανδρουπόλεως 

Εκκλησιαστικού Φιλανθρωπικού Ιδρύματος με την επωνυμία 

«ΣΤΑΥΡΙΔΕΙΟ ΕΚΚΛΗΣΙΑΣΤΙΚΟ ΙΔΡΥΜΑ ΠΕΡΙΘΑΛ- 

ΨΕΩΣ ΧΡΟΝΙΩΣ ΠΑΣΧΟΝΤΩΝ Ο ΑΠΟ ΚΥΠΡΙΑΝΟΣ» και 

κανονισμός λειτουργίας του. 

Ο ΜΗΤΡΟΠΟΛΙΤΗΣ ΑΛΕΞΑΝΔΡΟΥΠΟΛΕΩΣ 

Έχοντας υπ’ όψιν: 

1. Την εντολή του Θείου Ιδρυτή της Εκκλησίας μας και Σωτήρος 
Ιησού Χριστού για την άσκηση της αγάπης και της φιλανθρωπίας. 

2. Τις υποχρεώσεις μας προς το πλήρωμα της Ιεράς Μητροπό- 
λεως Αλεξανδρουπόλεως και ειδικότερα προς τους δοκιμαζόμενους 
από τις μακροχρόνιες ασθένειες και αναπηρίες αδελφούς μας. 

3. Τους θείους και ιερούς Κανόνες οι οποίοι επιβάλλουν στον επί¬ 
σκοπο να μεριμνά για τους ασθενείς και τους απόρους. 

4. Τα άρθρα 1 παράγρ. 4, 29 και 67 του Ν. 590/1977 «περί του 
Καταστατικού Χάρτου της Εκκλησίας της Ελλάδος», και 

5. Το άρθρο 20 παράγρ. 2 του υπ’ αριθμ. 1/1969 Κανονισμού 
της Δ.Ι.Σ. «περί οργανισμού διοικήσεως των εκκλησιαστικών σωμά¬ 
των και οργάνων», αποφασίζουμε: 

1. Την ίδρυση και λειτουργία στην περιοχή Μάκρης Αλεξανδρου¬ 
πόλεως Εκκλησιαστικού Φιλανθρωπικού Ιδρύματος υπρ την επωνυ¬ 
μία «Σταυρίδειο Εκκλησιαστικό Ίδρυμα Περιθάλψεως χρονίως πα- 
σχόντων ο Άγιος Κυπριανός» με σκοπό την παροχή στέγης, τροφής, 
ιατροφαρμακευτικής αγωγής και ψυχαγωγίας στους ενηλίκους που 
πάσχουν από ανίατα σωματικά νοσήματα. Το Ίδρυμα θα στεγάζεται 
στο καινούργιο κτίριο που ανήγειρε η Μητρόπολη Αλεξανδρουπό¬ 
λεως για το σκοπό αυτό με δωρεά του Φωτίου Σταυρίδη. 

2. Τη σύσταση ειδικού Οργανισμού που θα ρυμίζει την διοίκηση, 
την διαχείριση και τη λειτουργία του Ιδρύματος. 

3. Η παρούσα πράξη να δημοσιευθεί στην Εφημερίδα της Κυβερ- 
νήσεως και στο επίσημο όργανο της Εκκλησίας της Ελλάδος «ΕΚ¬ 
ΚΛΗΣΙΑ». 

Αλεξανδρούπολη, 26 Φεβρουάριου 1990 

Ο ΜΗΤΡΟΠΟΛΙΤΗΣ 
ψΟ Αλεξανδρουπόλεως ΑΝΘΙΜΟΣ 


ΟΡΓΑΝΙΣΜΟΣ 

ΕΚΚΛΗΣΙΑΣΤΙΚΟΥ ΦΙΛΑΝΘΡΩΠΙΚΟΥ ΙΔΡΥΜΑΤΟΣ 
«ΣΤΑΥΡΙΔΕΙΟ ΕΚΚΛΗΣΙΑΣΤΙΚΟ ΙΔΡΥΜΑ ΠΕΡΙΘΑΛΨΕΩΣ 
ΧΡΟΝΙΩΣ ΠΑΣΧΟΝΤΩΝ Ο ΑΓΙΟΣ ΚΥΠΡΙΑΝΟΣ» 
της Ιεράς Μητροπόλεως Αλεξανδρουπόλεως 

Άρθρο Ιο 

Συνιστάται στην Ιερά Μητρόπολη Αλεξανδρουπόλεως φιλανθρω¬ 
πικό Ίδρυμα με την επωνυμία «ΣΤΑΥΡΙΔΕΙΟ ΕΚΚΛΗΣΙΑΣΤΙΚΟ 
ΙΔΡΥΜΑ ΠΕΡΙΘΑΛΨΕΩΣ ΧΡΟΝΙΩΣ ΠΑΣΧΟΝΤΩΝ Ο ΑΓΙΟΣ 
ΚΥΠΡΙΑΝΟΣ» με έδρα την Μάκρη Έβρου και το οποίο θα λειτουρ¬ 
γεί ως εκκλησιαστική υπηρεσία. 

Άρθρο 2ο 

Σκοπός της υπηρεσίας αυτής είναι η γενική περίθαλψη των χρο¬ 
νίως πασχόντων ενηλίκων χριστιανών πολιτών του Έβρου και της 
Θράκης μέσα στα ειδικά κατασκευασμένο ιδιόκτητο κτίριο του Ιδρύ¬ 
ματος. Γίνονται δεκτοί στις 70 θέσεις του Ιδρύματος χρονίως ή ανιά- 
τως πάσχοντες ενήλικες άνδρες και γυναίκες κατ’ εξαίρεση δε και 
παιδιά εφ’ όσον έχουν συμπληρώσει το 15ο έτος της ηλικίας τους. 
Στους ασθενείς εξασφαλίζεται στέγη, φαγητό, θέρμανση, εργασιοθε¬ 
ραπεία, ιατροφαρμακευτική περίθαλψη με την συνδρομή των ασφα¬ 


λιστικών ταμείων και ψυχαγωγία. Η εισαγωγή των ασθενών γίνε¬ 
ται μετά από γνωμάτευση ειδικού ιατρού για κάθε περίπτωση του 
Κρατικού Νοσοκομείου ή του Ι.Κ.Α. και με την βεβαίωση ότι δεν 
πάσχουν από μεταδοτικό νόσημα ή από ψύχωση. Τις πνευματικές 
ανάγκες των ασθενών καλύπτει ο εφημέριος του παρακειμένου Προ- 
σκυνηματικού Ναού του Αγίου Κυπριανού. 

Άρθρο 3ο 

Το Σταυρίδειο Εκκλησιαστικό Ίδρυμα διοικείται από επταμελές 
Συμβούλιο που συγκροτείται από τον εκάστοτε Μητροπολίτη Αλε¬ 
ξανδρουπόλεως ως πρόεδρο, τον εκάστοτε εφημέριο ιερέα της Μά¬ 
κρης, ένα κάτοικο της Μάκρης υποδεικνυόμενο από το κοινοτικό 
Συμβούλιο και τέσσερα λαϊκά μέλη άνδρες ή γυναίκες, διοριζόμενα 
από τον Μητροπολίτη πρόεδρο. 

Τον Μητροπολίτη αναπληρώνει στα καθήκοντα του προέδρου ο 
νόμιμος αναπληρωτής του στην Ιερά Μητροπόλη. Η θητεία των με¬ 
λών του Δ.Σ. ορίζεται τριετής και είναι άνευ αμοιβής . Το Δ.Σ. θεω¬ 
ρείται ότι έχει απαρτία με το ήμισυ του αριθμού των μελών συν ένα. 
Μέλος παραιτούμενο ή καθ’ οιονδήποτε τρόπο μη μετέχον αδικαιο¬ 
λογήτους πέραν των τριών συνεδριών του Δ.Σ. συνεχώς, αντικαθί¬ 
σταται υπό του προέδρου με τον διορισμό νέου μέλους. Χρέη Γραμ- 
ματέως του Δ.Σ. εκτελεί ο Διευθυντής του Ιδρύματος. 

Άρθρο 4ο 

Το Διοικητικό Συμβούλιο αποφασίζει για κάθε θέμα που αφορά 
στη διοργάνωση, στη διοίκηση, στη λειτουργία και στη διαχείριση 
του Ιδρύματος. Το Ίδρυμα διαθέτει δική του σφραγίδα η οποία έχει 
στο κέντρο τον Άγιο Κυπριανό και κυκλικώς Σταυρίδειο Εκκλησια¬ 
στικό Ίδρυμα ο Άγιος Κυπριανός - Ιεράς Μητροπόλεως Αλεξαν¬ 
δρουπόλεως σε δυο σειρές. Το Δ.Σ. συντάσσει τον ετήσιο Προϋπολο¬ 
γισμό και Απολογισμό του Ιδρύματος, διορίζει και παύει το προσω¬ 
πικό αυτού, καθορίζει δια του παρόντος τις οργανικές θέσεις του προ¬ 
σωπικού και τό ύψος των αποδοχών σύμφωνα με την κειμένη Νομο¬ 
θεσία. Ο Πρόεδρος του Δ.Σ. εκπροσωπεί δικαστικώς και εξωδίκως 
το Ίδρυμα και υπογράφει τα πάσης φύσεως έγγραφα, συμβόλαια και 
συμβάσεις αυτού. 

Άρθρο 5ο 

Για τις ανάγκες του Ιδρύματος συνιστώνται οι εξής θέσεις: 

Μία (1) θέση Διευθυντού. 

Μία (1) θέση Επιμελητού. 

Μία (1) θέση Διαχειριστού - Λογιστού. 

Μία (1) θέση Ιατρού Συμβούλου. 

Δύο (2) θέσεις Μαγειρισσών. 

Δύο (2) θέσεις Πλυντριών Κουζίνας 

Πέντε (5) θέσεις Καθαριστριών 

Μία (1) θέση Πλύντριας Ρούχων 

Δύο (2) θέσεις Κοινωνικών Λειτουργών 

Τρεις (3) θέσεις Αδελφών Νοσοκόμων, διετούς φοιτήσεως 

Μία (1) θέση Τεχνίτου Υδραυλικού - Ηλεκτρολόγου 

Δύο (2) θέσεις Θυρωρών - Φυλάκων 

Μία (1) θέση Οδηγού Οχημάτων. 

Στη θέση του Διευθυντού και του Επιμελητού μπορούν να διορί- 
ζωνται υπό του Δ.Σ. ιερείς εφημέριοι ή συνταξιούχοι με επιμίσθιο. 
Γίνεται δεκτή η εθελοντική προσφορά υπηρεσιών άνευ αμοιβής. 

Άρθρο 6ο 

Πόροι του Ιδρύματος είναι: 

α) Οι υπέρ αυτού προσφορές της Ιεράς Μητροπόλεως Αλεξαν¬ 
δρουπόλεως και των Ιερών Ναών αυτής. 

β) Οι επιχορηγήσεις του Κράτους και των ειδικών προγραμμά¬ 
των της Ε.Ο.Κ. 

γ) Δωρεές, κληρονομιές και χρηματοδοτήσεις από κάθε φυσικό ή 
νομικό πρόσωπο. 

δ) Τα οριζόμενα υπό του Δ.Σ. έξοδα διαμονής και περιθάλψεως 
των ασθενών, τα οποία καταβάλλουν οι ίδιοι από τις συντάξεις τους, 
ή από περιουσιακά τους στοιχεία, ή τα ασφαλιστικά ταμεία τους, ή οι 
συγγενείς τους ή η κοινωνική κρατική πρόνοια. Οι αποδεδειγμένως 
άποροι περιθάλπονται δωρεάν, 
ε) Τόκοι από καταθέσεις και 

στ) Κάθε άλλο νόμιμο έσοδο. 

Άρθρο 7ο 

Οι πόροι του Ιδρύματος διατίθενται: 

α) Για τη διατροφή χαι την περίθαλψη των ασθενών. 

β) Για τη μισθοδοσία του προσωπικού. 

γ) Για τις δαπάνες των κοινοχρήστων. 

δ) Για επισκευές και ανακαινίσεις του κτιρίου. 

ε) Για την απόδοση κάθε οφειλής του Ιδρύματος αναγραφομένης 
στον Προϋπολογισμό. 

. Άρθρο 8ο 

Η Διεύθυνση του Ιδρύματος τηρεί τα εξής Βιβλία: 
α) Βιβλίο Πρωτοκόλλου. 

β) Βιβλίο Εισαγωγής - Εξόδου ασθενών και ιστορικού αυτών. 

γ) Βιβλίο Κτηματολογίου. 

δ) Βιβλίο οικοσκευής και εξοπλισμού αξίας. 

ε) Βιβλίο Αποθήκης τροφίμων κ.λπ. 

στ) Βιβλίο Ταμείου και 

ζ) Βιβλίο Πρακτικών Διοικητικού Συμβουλίου. 

Επίσης χρησιμοποιεί τριπλότυπα Γραμμάτια Εισπράξεων, τρι¬ 
πλότυπα Εντάλματα Πληρωμών και αντίστοιχες τριπλότυπες απο¬ 
δείξεις. Τα βιβλία θεωρούνται υπό του Προέδρου. 

Άρθρο 9ο 

Το Σταυρίδειο Ίδρυμα ο Άγιος Κυπριανός συνεργάζεται με το 
Ιωακείμειο Γηροκομείο Αλεξανδρουπόλεως και δύναται να παρα- 


λαμβάνη τους κατάκοιτους υπερήλικες αυτού προσωρινώς ή και μο¬ 
νίμους, εξασφαλιζομένης της αντιστοίχου δαπάνης υπέρ του Σταυρι- 
δείου. 

Άρθρο 10ο 

Τα χρήματα του Ιδρύματος κατατίθενται σε λογαριασμό ταμιευ¬ 
τηρίου σε ένα από τα υποκαταστήματα των τραπεζών της Αλεξαν- 
δρουπάλεως ή στο Ταχυδρομικό Ταμιευτήριο επ’ ονόματι του Ιδρύ¬ 
ματος ή του Μητροπολίτου Αλεξανδρουπόλεως υπό την ιδιότητα του 
προέδρου αυτού ή και σε λογαριασμούς προθεσμίας λαμβανομένων 
αποδείξεων βεβαιώσεως των τόκων και καταχωριζομένων στα 
έσοδα. Τις πράξεις ανοίλήψεως χρημάτων υπογράφει ο Πρόεδρος. 
Τις πληρωμές διενεργεί ο Διαχειριστής με ενυπόγραφη εντολή του 
Διευθυντού. 

Άρθρο 11ο 

Σε περίπτωση διαλύσεως του «Σταυριδείου Εκκλησιαστικού Ιδρύ¬ 
ματος περιθάλψεως χρονίως πασχόντων ο Άγιος Κυπριανός», μετά 
από αιτιολογημένη απόφαση του Διοικητικού Συμβουλίου αυτού, 
ολόκληρη η κινητή και ακίνητη περιουσία του Ιδρύματος περιέρχεται 
στο Νομικό Πρόσωπο της Ιερός Μητροπόλεως Αλεξανδρουπόλεως. 

Άρθρο 12ο 

Η ισχύς του παρόντος Οργανισμού αρχίζει από τη δημοσίευσή του 
στην Εφημερίδα της Κυβερνήσεως. Η ιδρυτική Πράξη και ο παρών 
Οργανισμός του Ιδρύματος να δημοσιευθούν στην Εφημερίδα της 
Κυβερνήσεως και στο επίσημο όργανο της Εκκλησίας της Ελλάδος 
«ΕΚΚΛΗΣΙΑ». 

Αλεξανδρούπολη, 28 Φεβρουάριου 1990 
Ο Μητροπολίτης 

ψ Ο Αλεξανδρουπόλεως ΑΝΘΙΜΟΣ 




_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΙΜΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση : 

Καποδιστρίου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΗ 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


. -Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

8.500 

β) 

» 

» 

» 

Β' 

» 

12.500 

Υ) 

» 

» 

» 

Γ 

» 

5.000 

δ) 

» 

» 

» 

Δ’ 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. !δ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

25.000 

ια) 1 

Για 

όλα 

τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

. » 1.250 

» 2.750 


Πληροφορίες: τηλ. 52.48.320 
















